text: Nej tak til gratis billetter i Kolding
  13 august 2010 kl. 07.14
  Reglerne for, hvad byrådspolitikere og embedsmænd må tage imod, er åndsvage. Derfor ønsker borgmester Jørn Pedersen, Kolding (V), klare regler for, hvad der er bestikkelse?
  Han har - efter at have konsulteret kommunens jurister - takket nej til et arrangement på Koldinghus i september. Byrådet og ledende embedsmænd er inviteret - gratis - til et arrangement, som andre skal betale 350 kr. for - plus drikkevarer.
  Han ønsker ikke at løbe risikoen for at blive beskyldt for bestikkelse. Men det er ikke med hans egen gode vilje, at han har skiftet mening:
  ? Det er at gå i små sko. Og det er så det som folketinget må få præciseret i det regelsæt det vil lave. For naturligvis skal både jeg og mine kollegaer kunne opleve, hvad der sker i vores kommune, siger han.
  
  Vil ikke selv betale
  Han anbefaler, at byrådets øvrige politikere og embedmænd også siger nejtak. Eller betaler de 350 kr., hvis de gerne vil deltage i arrangementer med middag og musik i anledning af den store Beatles-udstillling på Koldinghus. 
  - Jeg regner ikke selv med at deltage. Jeg er ikke den store Beatles-fan, siger han.
  